Grandslam (tenis)

Grandslam alebo Grand Slam je najvyššia kategória mužského a ženského profesionálneho tenisu. V jednej sezóne zahŕňa štyri turnaje, anglicky nazývané "majors", Australian Open v polovici januára, French Open (tiež známy ako Roland Garros) približne od konca mája do začiatku júna, Wimbledon v júni až júli a US Open v auguste až septembri. Každý turnaj sa hrá počas dvoch týždňov. Wimbledon je najstarší, založený v roku 1877, po ňom nasleduje US Open, z roku 1881, ďaľej French Open z roku 1891 a najmladší, Australian Open, je z roku 1905. V roku 1946 bol Wimbledon odohraný pred French Open a v roku 1977 sa Australian Open hral dvakrát, v januári a v decembri. Do otvorenej éry tenisu, ktorá začala roku 1968, boli turnaje pomenované ako Championships, od roku 1968 potom majú v názve Open (Australian Open, French Open, US Open).

Grandslamové turnaje neprevádzkuje Asociácia profesionálnych tenistov (ATP) ani Ženská tenisová asociácia (WTA), ale Medzinárodná tenisová federácia (ITF). Avšak ATP a WTA udeľujú body v rebríčku na základe výkonu hráča v hlavnej súťaži.

Pôvodne termín Grandslam označoval víťazstvo vo všetkých štyroch najvýznamnejších medzinárodných tenisových turnajoch počas jednej kalendárnej sezóny v jednej z piatich kategórii: dvojhra mužov, dvojhra žien, štvorhra mužov, štvorhra žien a zmiešaná štvorhra.

Výhra všetkých štyroch veľkých turnajov v ktoromkoľvek okamihu kariéry tenistu sa označuje ako kariérny Grandslam. Získaním zlatej medaily na letných olympijských hrách a zároveň vyhratím štyroch veľkých turnajov v jednom kalendárnom roku je známe ako zlatý grandslam alebo častejšie zlatý slam. Víťazstvo všetkých štyroch turnajov spolu s finále ATP alebo finále WTA v jednom roku je známe ako superslam.

Súčasnú podobu grandslamu v jednom roku vyhral ako prvý Don Budge v roku 1938. Grandslam doposiaľ vyhralo 17 hráčov, hoci v najprestížnejších singlových tituloch iba šiesti. Získanie grandslamu je pomerne vzácnym javom – napríklad v mužskej dvojhre sa to za celú otvorenú éru podarilo len Rodovi Laverovi v roku 1969. Poslednou ženou, ktorá získala Grandslam v dvojhre, bola Steffi Grafová v roku 1988.

Vzhľadom na stále väčšiu špecializáciu hráčov (predovšetkým v mužskej kategórii) a na fakt, že jednotlivé grandslamové turnaje sa hrajú na rôznom povrchu (predovšetkým French Open so svojím pomalým antukovým povrchom sa odlišuje od všetkých ostatných), je dnes získanie grandslamu v dvojhre stále menej pravdepodobné. Výnimkou z pravidla sa stal v rokoch 2006 a 2007 Roger Federer, ktorému Grandslam tesne unikol – vyhral Wimbledon, Australian Open a US Open, na French Open, ale prehral vo finále s Rafaelom Nadalom.

 Grandslamové turnaje 
TurnajObdobieMiestoZaloženýPovrchAktuálni víťaziMužská dvojhraŽenská dvojhraMužská štvorhraŽenská štvorhraZmiešaná štvorhraAustralian Openpolovica/koniec
januáraMelbourne Park, Melbourne, Austrália1905tvrdý Rajeev Ram Joe Salisbury Tímea Babos Nikola MektićFrench Openkoniec mája/
začiatok júnaStade Roland-Garros, Paríž, Francúzsko1891antuka Andreas Mies Tímea Babos Latisha Chan Ivan DodigWimbledonkoniec júna/začiatok júlaAll England Lawn Tennis and Croquet Club, Londýn, Spojené Kráľovstvo1877tráva Juan Sebastián Cabal Robert Farah Latisha Chan Ivan DodigUS Openkoniec augusta/začiatok septembraUSTA Billie Jean King National Tennis Center, New York, Spojené štáty americké1881tvrdý Mate Pavić Bruno Soares Laura Siegemund Vera Zvonareva Bethanie Mattek-Sands Jamie Murray

 Grandslamoví víťazi 
#RokŠportovecKategória11938 Donald BudgeMužská dvojhra21951 Ken McGregor Frank SedgmanMužská štvorhra31953 Maureen ConnollyŽenská dvojhra41960 Maria BuenoŽenská štvorhra51962 Rod LaverMužská dvojhra61963 Margaret Court Ken FletcherZmiešaná štvorhra71965 Margaret CourtZmiešaná štvorhra81967 Owen DavidsonZmiešaná štvorhra91969 Rod LaverMužská dvojhra101970 Margaret CourtŽenská dvojhra111983 Stefan EdbergJunior mužská dvojhra 121984 Martina Navrátilová Pam ShriverováŽenská štvorhra131988 Steffi GrafŽenská dvojhra141998 Martina HingisováŽenská štvorhra152009 Esther Vergeer Korie HomanŽenská štvorhra na vozíku162011 Esther Vergeer Sharon WalravenŽenská štvorhra na vozíku172013 Aniek van Koot Jiske GriffioenŽenská štvorhra na vozíku182014 Stéphane HoudetMužská dvojhra na vozíku192014 Yui Kamiji
 Jordanne WhileyŽenská štvorhra na vozíku202019 Diede de Groot Aniek van Koot Ženská štvorhra na vozíku212019 Dylan Alcott Zmiešaná štvorhra na vozíku

 Zdroje 

Kategória:Tenisové turnaje